1999/880/EY: Neuvoston päätös, tehty 17 päivänä joulukuuta 1999, luvan antamisesta jäsenvaltioille soveltaa tai edelleen soveltaa tiettyihin erityistarkoituksiin käytettyihin kivennäisöljyihin valmisteveron alennuksia tai vapautuksia valmisteverosta direktiivissä 92/81/ETY säädetyn menettelyn mukaisesti



Virallinen lehti nro L 331 , 23/12/1999 s. 0073 - 0077



NEUVOSTON PÄÄTÖS, tehty 17 päivänä joulukuuta 1999, luvan antamisesta jäsenvaltioille soveltaa tai edelleen soveltaa tiettyihin erityistarkoituksiin käytettyihin kivennäisöljyihin valmisteveron alennuksia tai vapautuksia valmisteverosta direktiivissä 92/81/ETY säädetyn menettelyn mukaisesti (1999/880/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY(1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo seuraavaa: 1) Direktiivin 92/81/ETY 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyjen osalta vapautuksia valmisteverosta tai valmisteveron alennuksia tiettyihin erityispolitiikkoihin liittyvistä syistä. 2) Jäsenvaltiot ovat ilmoittaneet komissiolle aikomuksestaan soveltaa edelleen tiettyjä, niiden verolainsäädännössä jo säädettyjä tällaisia vapautuksia valmisteverosta tai valmisteveron alennuksia tai ottaa käyttöön uusia vapautuksia tai alennuksia, joihin 8 artiklan 4 kohdassa säädettyä menettelyä olisi sovellettava. 3) Tästä on ilmoitettu muille jäsenvaltioille. 4) Erityispolitiikkoihin liittyvistä syistä eräiden verovapautusten ja veronalennusten voimassaoloa olisi jatkettava 31 päivään joulukuuta 2000. Tietyissä tapauksissa olisi säädettävä voimassaolon jatkamisen mahdollisuudesta tämän päivämäärän jälkeen. Komissio tarkastelee säännöllisesti veronalennuksia ja verovapautuksia varmistaakseen, että ne ovat sisämarkkinoiden toiminnan ja perustamissopimuksen muiden tavoitteiden mukaisia. 5) Koska tämä päätös korvaa erityisesti päätöksen 97/425/EY(2) 1 päivästä tammikuuta 2000, viimeksi mainittu päätös olisi kumottava, ON TEHNYT TÄMÄN PÄÄTÖKSEN: 1 artikla Direktiivin 92/81/ETY 8 artiklan 4 kohdan mukaisesti ja huolimatta kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY(3) asetetuista velvoitteista, seuraavilla jäsenvaltioilla on lupa 31 päivään joulukuuta 2000 saakka soveltaa edelleen jäljempänä ilmoitettua alennettua valmisteverokantaa tai vapautuksia valmisteverosta, ja jatkaa sen jälkeen niiden soveltamista ilman eri toimenpiteitä kaksi vuotta kerrallaan, jollei neuvosto yksimielisesti komission ehdotuksesta ennen tällaisen kahden vuoden jakson päättymistä päätä, että jokin tai kaikki nämä poikkeukset on kumottava tai että niitä on muutettava: 1. Belgian kuningaskunta: - julkisen paikallisliikenteen ajoneuvot, - nestekaasu, maakaasu ja metaani, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - vesiliikenne yksityisiä huvialuksia käyttäen. 2. Tanskan kuningaskunta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - kaupallista sektoria koskevat valmisteveron osittaiset palautukset edellyttäen, että nämä verot ovat yhteisön säännösten mukaisia, ja että maksetun mutta palauttamatta jätettävän veron määrä vastaa kaikissa tapauksissa vähintään yhteisön lainsäädännön mukaisia kivennäisöljyjen valmisteverojen ja valvontamaksujen vähimmäiskantoja, - julkisen paikallisliikenteen ajoneuvot, - dieselpolttoaineen valmisteverokannan alennukset ympäristölle vähemmän haitallisten polttoaineiden käytön edistämiseksi edellyttäen, että tällaiset kannusteet liittyvät vakiintuneesti hyväksyttyihin teknisiin ominaisuuksiin, mukaan lukien tiheys, rikkipitoisuus, tislauspiste, setaaniluku ja -indeksi, ja että alennetut verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja. 3. Saksan liittotasavalta: - jätteistä saatavien hiilivetykaasujen käyttö lämmityspolttoaineena, - analyyseihin, tuotantokokeisiin tai muihin tieteellisiin tarkoituksiin käytettävät kivennäisöljynäytteet, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen, ja joiden uusiokäyttö on veronalaista. 4. Helleenien tasavalta: - julkisen paikallisliikenteen ajoneuvot, - teollisiin tarkoituksiin käytetyt nestekaasu ja metaani, - kansallisten asevoimien käyttö, - pääministerin kanslian ja kansallisten poliisivoimien virka-ajoneuvojen voimanlähteenä käytettäväksi tarkoitettujen polttoaineiden vapautus kivennäisöljyjen valmisteverosta. 5. Espanjan kuningaskunta: - julkisen paikallisliikenteen ajoneuvojen moottoripolttoaineena käytettävä nestekaasu, - taksien moottoripolttoaineena käytettävä nestekaasu, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen, ja joiden uusiokäyttö on veronalaista. 6. Ranskan tasavalta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen, ja joiden uusiokäyttö on veronalaista, - taksien polttoaineet vuosittaisen kiintiön mukaisesti, - väestön vähenemisestä kärsivien alueiden tukemiseen tarkoitetut tietyt toimintaohjelmat. 7. Irlanti: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - vesiliikenne yksityisiä huvialuksia käyttäen, - julkisen paikallisliikenteen ajoneuvot, - moottoripolttoaineena käytettävä nestekaasu, maakaasu ja metaani, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen, ja joiden uusiokäyttö on veronalaista, - alumiinioksidien tuotanto Shannonin alueella, - vammaisten käyttämät moottoriajoneuvot. 8. Italian tasavalta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - julkisen paikallisliikenteen ajoneuvot, - takseissa käytettävä polttoaine, - jätteistä saatavien hiilivetykaasujen käyttö polttoaineena, - moottoriajoneuvojen polttoaineena käytettävä metaani, - kulutus Val d'Aostan ja Gorizian alueilla, - kansallisten asevoimien käyttö, - sairasautot. 9. Luxemburgin suurherttuakunta: - julkisen paikallisliikenteen ajoneuvot, - nestekaasu, maakaasu ja metaani. 10. Alankomaiden kuningaskunta: - nestekaasu, maakaasu ja metaani, - analyyseihin, tuotantokokeisiin tai muihin tieteellisiin tarkoituksiin käytettävät kivennäisöljynäytteet, - kansallisten asevoimien käyttö. 11. Itävallan tasavalta: - julkisen paikallisliikenteen ajoneuvojen moottoripolttoaineena käytettävä nestekaasu. 12. Portugalin tasavalta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - julkisen paikallisliikenteen ajoneuvojen polttoaineena käytettävän nestekaasun, maakaasun ja metaanin vapauttaminen valmisteverosta, - Madeiran autonomisella alueella kulutettavan polttoöljyn valmisteveron alennus; alennus ei saa olla suurempi kuin polttoöljyn kuljetuksesta alueelle aiheutuneet lisäkustannukset, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen, ja joiden uusiokäyttö on veronalaista. 13. Suomen tasavalta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - vesiliikenne yksityisiä huvialuksia käyttäen, - kaikkiin tarkoituksiin käytetyn metaanin ja nestekaasun vapauttaminen valmisteverosta, - dieselpolttoaineen ja kevyen polttoöljyn valmisteverokantojen alentaminen edellyttäen, että verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja, - reformuloidun lyijyttömän ja lyijyä sisältävän bensiinin valmisteverokantojen alentaminen edellyttäen, että verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja. 14. Ruotsin kuningaskunta: - teollisiin tarkoituksiin käytettävien kivennäisöljyjen valmisteverokannan alentaminen edellyttäen, että verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja, - biologisesti valmistetun metaanin ja muiden jätekaasujen vapauttaminen valmisteverosta, - dieselpolttoaineen verokantojen alentaminen ympäristöluokitusten mukaan. 15. Ison-Britannian ja Pohjois-Irlannin yhdistynyt kuningaskunta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - julkisen paikallisliikenteen ajoneuvot, - moottoripolttoaineena käytettävä nestekaasu, maakaasu ja metaani, - vesiliikenne yksityisiä huvialuksia käyttäen, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen, ja joiden uusiokäyttö on veronalaista. 2 artikla Direktiivin 92/81/ETY 8 artiklan 4 kohdan mukaisesti ja direktiivissä 92/82/ETY säädettyjen velvoitteiden estämättä seuraavilla jäsenvaltioilla on lupa 31 päivään joulukuuta 2000 saakka soveltaa tai edelleen soveltaa alennettua valmisteverokantaa tai vapautuksia valmisteverosta, jollei neuvosto yksimielisesti ennen mainittua ajankohtaa komission ehdotuksesta päätä, muutetaanko jotakin poikkeusta tai kaikkia poikkeuksia taikka jatketaanko jotakin poikkeusta tai kaikkia poikkeuksia edelleen tietyn ajanjakson ajan: 1. Belgian kuningaskunta: - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen, ja joiden uusiokäyttö on veronalaista, - raskaan polttoöljyn valmisteverokannan alennus ympäristölle vähemmän haitallisten polttoaineiden käytön edistämiseksi. Tämän alennuksen on liityttävä selkeästi rikkipitoisuuteen ja alennettu verokanta ei missään tapauksessa saa olla alle 6,5 euroa tonnia kohti. 2. Tanskan kuningaskunta: - erisuuruisten valmisteverokantojen soveltaminen höyryjen talteenottojärjestelmällä varustetuilta huoltoasemilta myytyyn bensiiniin ja muilta huoltoasemilta myytyyn bensiiniin edellyttäen, että verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja. 3. Helleenien tasavalta: - lyijyttömän bensiinin erisuuruiset verokannat erilaisten ympäristöluokitusten mukaisesti edellyttäen, että verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja. 4. Espanjan kuningaskunta: - lyijyttömän bensiinin erisuuruiset verokannat erilaisten ympäristöluokitusten mukaisesti edellyttäen, että verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja. 5. Ranskan tasavalta: - raskaan polttoöljyn valmisteverokannan alennus ympäristölle vähemmän haitallisten polttoaineiden käytön edistämiseksi. Tämä alennuksen on liityttävä selvästi rikkipitoisuuteen ja raskaan polttoöljyn verokannan on vastattava voimassa olevassa yhteisön lainsäädännössä säädettyä raskaan polttoöljyn vähimmäiskantaa, - julkisen liikenteen moottoripolttoaineena käytettävien kaasujen vapauttaminen valmisteverosta vuotuisen kiintiön mukaisesti. 6. Irlanti: - lyijyttömän bensiinin erisuuruiset verokannat erilaisten ympäristöluokitusten mukaisesti edellyttäen, että verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja. 7. Italian tasavalta: - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 8. Luxemburgin suurherttuakunta: - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista, - raskaan polttoöljyn valmisteverokannan alennus ympäristölle vähemmän haitallisten polttoaineiden käytön edistämiseksi. Tämän alennuksen on liityttävä selvästi rikkipitoisuuteen ja alennettu verokanta ei missään tapauksessa saa olla alle 6,5 euroa tonnia kohti. 9. Itävallan tasavalta: - maakaasu ja metaani, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 10. Portugalin tasavalta: - lyijyttömän bensiinin erisuuruiset verokannat erilaisten ympäristöluokitusten mukaisesti edellyttäen, että verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja, - raskaan polttoöljyn valmisteverokannan alennus ympäristölle vähemmän haitallisten polttoaineiden käytön edistämiseksi. Tämä alennuksen on liityttävä selvästi rikkipitoisuuteen ja raskaan polttoöljyn verokannan on vastattava voimassa olevassa yhteisön lainsäädännössä säädettyä raskaan polttoöljyn vähimmäiskantaa. 11. Suomen tasavalta: - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 12. Ruotsin kuningaskunta: - lyijyttömän bensiinin erisuuruiset verokannat erilaisten ympäristöluokitusten mukaisesti edellyttäen, että verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja, - teollisiin tarkoituksiin käytettävien kivennäisöljyjen valmisteverokannan alentaminen ottamalla käyttöön sekä normaalia verokantaa alempi verokanta että runsaasti energiaa kuluttaville yrityksille tarkoitettu alennettu verokanta edellyttäen, että verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja eivätkä vääristä kilpailua, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu. 13. Ison-Britannian ja Pohjois-Irlannin yhdistynyt kuningaskunta: - dieselpolttoaineen verokannan alentaminen ympäristölle vähemmän haitallisten polttoaineiden käytön edistämiseksi, - lyijyttömän bensiinin erisuuruiset verokannat erilaisten ympäristöluokitusten mukaisesti edellyttäen, että verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja. 3 artikla Direktiivin 92/81/ETY 8 artiklan 4 kohdan mukaisesti ja direktiivissä 92/82/ETY säädettyjen velvoitteiden estämättä seuraavilla jäsenvaltioilla on lupa 31 päivään joulukuuta 2000 saakka soveltaa tai edelleen soveltaa jäljempänä yksilöityä alennettua valmisteverokantaa tai vapautuksia valmisteverosta, jollei neuvosto yksimielisesti ennen mainittua ajankohtaa komission ehdotuksesta päätä, muutetaanko jotakin poikkeusta tai kaikkia poikkeuksia taikka jatketaanko jotakin poikkeusta tai kaikkia poikkeuksia edelleen tietyn ajanjakson aikana. 1. Tanskan kuningaskunta: - eriytettyjen valmisteverokantojen soveltaminen bensiiniin edellyttäen, että nämä eriytetyt valmisteverokannat vastaavat direktiivissä 92/82/ETY säädettyjen velvoitteiden ja erityisesti sen 3 ja 4 artiklassa säädettyjen valmisteveron vähimmäiskantoja, - eriytettyjen valmisteverokantojen soveltaminen kaasuöljyyn edellyttäen, että nämä eriytetyt valmisteverokannat vastaavat direktiivissä 92/82/ETY säädettyjen velvoitteiden ja erityisesti sen 5 artiklassa säädettyjen valmisteveron vähimmäiskantoja, 2. Saksan liittotasavalta: - eriytetyn valmisteverokannan soveltaminen tehdasteollisuuden käyttämiin polttoaineisiin direktiivissä 92/82/ETY ja erityisesti sen 3 ja 4 artiklassa määriteltyjen velvoitteiden mukaisesti, 3. Ranskan tasavalta: - kulutus Korsikan saarella edellyttäen, että alennetut verokannat kaikissa tapauksissa vastaavat vähintään yhteisön lainsäädännön mukaisia kivennäisöljyjen valmisteverojen vähimmäiskantoja, - eriytetyn verokannan soveltaminen hyötyajoneuvojen käyttämään dieselöljyyn edellyttäen, että verokanta vastaa vähintään yhteisön lainsäädännön mukaisia valmisteveron vähimmäiskantoja, - eriytetyn valmisteverokannan soveltaminen uuteen polttoaineeseen, joka koostuu pintaaktiivisilla aineilla stabiloidusta veden ja pakkasnesteen emulsiosta dieselöljyssä, edellyttäen, että tämä eriytetty valmisteverokanta vastaa direktiivissä 92/82/ETY säädettyjen velvoitteiden ja erityisesti sen 5 artiklassa säädettyjen valmisteveron vähimmäiskantoja, - Gardannen alueella alumiinioksidien tuottamisessa käytettävän raskaan polttoöljyn vapauttaminen valmisteverosta. 4. Italian tasavalta: - Sardiniassa alumiinioksidien tuotannossa polttoaineena käytettävien kivennäisöljyjen vapauttaminen valmisteverosta, - höyryn tuottamisessa käytettäväksi tarkoitetun polttoöljyn ja molekyyliseulojen kuivaus- ja regenerointiuuneissa käytettävän dieselöljyn valmisteverokannan alentaminen Reggio Calabrian alueella edellyttäen, että alennettu verokanta vastaa vähintään yhteisön lainsäädännön mukaisia kivennäisöljyjen valmisteverojen vähimmäiskantoja, - Friuli-Venetsia-Giulian alueella kulutetun bensiinin valmisteveron alentaminen edellyttäen, että alennettu verokanta vastaa vähintään yhteisön lainsäädännön mukaista vähimmäiskantaa, - Udinen ja Triesten alueella kulutettavien kivennäisöljyjen valmisteverokannan alentaminen edellyttäen, että verokannat vastaavat vähintään yhteisön lainsäädännön mukaisia vähimmäiskantoja. - erityisen epäsuotuisilla maantieteellisillä alueilla valmisteverokannan alentaminen kotitaloudessa käytettävän polttoaineen ja sellaisen lämmityksessä käytettävän nestekaasun osalta, jonka jakelu tapahtuu näiden alueiden verkon kautta, direktiivissä 92/82/ETY määriteltyjen velvoitteiden ja erityisesti sen 5 ja 7 artiklassa tarkoitettujen vähimmäiskantojen mukaisesti. 5. Alankomaiden kuningaskunta: - dieselpolttoaineen valmisteverokannan alentaminen hyötyajoneuvojen osalta edellyttäen, että valmisteverokanta vastaa vähintään yhteisön lainsäädännön mukaista vähimmäiskantaa. - eriytetyn valmisteverokannan soveltaminen julkisen liikenteen ajoneuvoissa käyttövoimana käytettävään nestekaasuun. 6. Suomen tasavalta - polttoaineena käytettävä maakaasu. 4 artikla Kumotaan päätös 1997/425/EY 1 päivästä tammikuuta 2000. 5 artikla Tätä päätöstä sovelletaan 1 päivästä tammikuuta 2000. 6 artikla Tämä päätös on osoitettu kaikille jäsenvaltioille. Tehty Brysselissä 17 päivänä joulukuuta 1999. Neuvoston puolesta Puheenjohtaja K. HEMILÄ (1) EYVL L 316, 31.10.1992, s. 12. (2) EYVL L 182, 10.7.1992, s. 22. (3) EYVL L 316, 31.10.1992, s. 19.